《闻三山林亨大侍讲迁居》
明代·张弼

闻说迁居又向东，书来何处觅仙踪。也知一径黄尘里，可拟三山碧海中。

对客挥毫办文字，呼僮拥彗扫苓通。讲堂好作同年会，嗟我风前一断鸿。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。